Praksoteka 2021-01-22 10.04.15 PRAKSOTEKA 82872898602

Ime i prezime predavača: Midhat Izmirlija i Mirza Hebib, Pravni fakultet Univerziteta u Sarajevu

Teme predavanja koje su održali profesor Midhat Izmirlija i viši asistent Mirza Hebib bile su (Ne)mogućnost interakcije sa studentima, organizacija ispita i Promjena pristupa učenju – izazovi i perspektive. Kroz svoje izlaganje predavači publiku prvo upoznaju sa određenim poteškoćama na koje su nailazili u trenutku kada se počela izvoditi online nastava, te na jedan direktan način pojašnjavaju izazove sa kojima su se suočili na početku pandemije kada je u pitanju izvođenje online nastave. Predavači u nastavku svog izlaganja predstavljaju razne alate, platforme i aplikacije koje su koristili u svrhu izvođenja nastave, te cijelu priču zaokružuju jednim zadovoljstvom korištenja istih. Međutim, budući da se tema predavanja tiče izazova u komunikaciji sa studentima, izazova u organiziranju ispita, važno je napomenuti da predavači kroz svoje lično iskustvo govore sa kojim stvarima su se susretali u toku izvođenja nastave, te na koji način su prevazišli određene prepreke. Također je važno napomenuti da su predavači bili svjesni izazova sa kojim se i sami studenti susreću kada je u pitanju online nastava, te su u skladu s tim proveli istraživanje na studentskoj populaciji, odnosno studentima Pravnog fakulteta Univerziteta u Sarajevu, gdje su željeli da saznaju percepcije studenata o online nastavi. Ono što su rezultati pokazali jeste da su studenti veoma ozbiljno shvatili online nastavu, te da su jako zadovoljni transformacijom načina održavanja nastave i na koncu većina studenata u budućnosti želi tradicionalne načine podučavanja obogatiti određenim elementima online nastave. Za kraj, pored svih prednosti koje online nastava nudi, predavači jasno iskazuju i određenu dozu zabrinutosti kada je u pitanju usvajanje znanja kod studenata i prezentiranje tog znanja. Određeni akcenat je stavljen na validnost ispita, te predavači jasno pozivaju da se ovo pitanje u nekom daljem periodu razmotri.